cometadata/datacite-titles-descriptions-related-identifiers huggingface dataset:
DOI: 10.14457/tu.the.2015.1500
title: การศึกษาผลกระทบของการเปลี่ยนนโยบายสนับสนุนของภาครัฐต่อการลงทุนโรงไฟฟ้า ชีวมวลขนาดเล็กมากจากเศษไม้ยางพาราในพื้นที่เขตพัฒนาพิเศษเฉพาะกิจ  กรณีศึกษา : อำเภอ สะบ้าย้อย จังหวัด สงขลา

description: จากการศึกษาผลกระทบของการเปลี่ยนนโยบายสนับสนุนของภาครัฐต่อการลงทุนโรงไฟฟ้าชีวมวลขนาดเล็กมากจากเศษไม้ยางพาราในพื้นที่เขตพัฒนาพิเศษเฉพาะกิจ กรณีศึกษา : อำเภอ สะบ้าย้อย จังหวัด สงขลา ผู้วิจัยกำหนดกรอบการวิจัยภายใต้ กรณีศึกษา: โครงการลงทุนโรงไฟฟ้าพลังงานความร้อนกังหันไอน้ำ เชื้อเพลิงเศษไม้ยางพารา อำเภอสะบ้าย้อย จังหวัดสงขลา กำลังการผลิตติดตั้ง 9,900 กิโลวัตต์ ใช้เทคโนโลยีหม้อไอน้ำประเภทตะกรับ แรงดัน 66 บาร์ 485 องศาเซลเซียส 40 ตันต่อชั่วโมง และกังหันไอน้ำ Condensing Steam Turbine โดยใช้ข้อมูลทางวิศวกรรม เศรษฐกิจและการเงินที่เกี่ยวข้องไปกำหนดเป็นสมมติฐานในแบบจำลองทางการเงินเพื่อให้ได้ผลลัพธ์ที่สมเหตุสมผลในการประเมินความคุ้มค่าของการลงทุนผลการวิจัยภายใต้กรอบของกรณีศึกษาสรุปว่านโยบายรับซื้อแบบ FiT ส่งผลกระทบเชิงบวกในการกระตุ้นการลงทุนได้จริง เพราะโครงสร้างราคาของไฟฟ้าสะท้อนเงินลงทุนและค่าใช้จ่ายดำเนินงานที่แท้จริง อันทำให้มูลค่าปัจจุบันสุทธิ เท่ากับ 765,737,816.33 บาท อัตราผลตอบแทนภายใน เท่ากับ ร้อยละ 21.33 และระยะเวลาคืนทุนคิดลด เท่ากับ 5 ปี 4 เดือน 24 วัน ผู้ประกอบการในระบบส่วนเพิ่มราคารับซื้อ (Adder) ได้รับผลกระทบทางลบทั้งจากปัญหาค่า Ft ที่คาดว่าติดลบต่อไปอีกอย่างน้อย 6 – 12 เดือน จนทำให้อัตราผลตอบแทนภายในจากการลงทุนเพียงร้อยละ 9.22 และการเพิ่มขึ้นของนักลงทุนใหม่ตามแรงดึงดูงของอัตราผลตอบแทนของรูปแบบ FiT ทำให้ผู้ประกอบการในรูปแบบส่วนเพิ่มราคารับซื้อ (Adder) ไม่สามารถแข่งขันในตลาดเชื้อเพลิงชีวมวล จนอาจหยุดหรือเลิกกิจการในที่สุด ผู้ประกอบการโรงไฟฟ้าที่ได้รับอนุญาตให้เปลี่ยนราคารับซื้อเป็นรูปแบบ FiT โดยตัดทอนระยะเวลาลงไปบางส่วนได้รับผลกระทบเชิงบวกเช่นกัน แต่อัตราผลตอบแทนจะลดลง หากมีการเปลี่ยนเป็นรูปแบบ FiT ในช่วงปีท้าย โดยที่การเปลี่ยนเป็นรูปแบบ FiT ในปีที่ 0 4 และ 8 จะให้อัตราผลตอบแทนภายในเท่ากับร้อยละ 19.94 12.46 และ 6.62 ตามลำดับสำหรับการบริหารจัดการเชื้อเพลิงนั้น การลงทุนในโรงสับไม้จะมีอัตราผลตอบแทนการลงทุนเพียงร้อยละ 19.94 เพราะผลประหยัดจากต้นทุนการเตรียมเชื้อเพลิงที่ต่ำลง ต้องไปชดเชยเงินลงทุนโรงสับไม้ที่เพิ่มขึ้น 88,580,821 บาท แต่ควรประเมินความเสี่ยงจากฤดูกาลที่ทำให้เกิดการขาดแคลนวัตถุดิบ ราคาที่สูงขึ้นอย่างมีนัยสำคัญ และการควบคุมคุณภาพเชื้อเพลิงเพื่อเพิ่มประสิทธิภาพการเผาไหม้และการผลิตไฟฟ้าด้วย
DOI: 10.14457/tu.the.2016.1534
title: การจัดการความปลอดภัยของพนักงานประจำเรือ: กรณีศึกษา บริษัทท่าเรือข้ามฟากแห่งหนึ่งในประเทศไทย

description: การวิจัยนี้มีจุดประสงค์เพื่อศึกษา 1) การจัดการความปลอดภัยของพนักงานประจำเรือในมิติของการวางแผนความปลอดภัยและการปฏิบัติตนของพนักงาน 2) เพื่อเสนอแนะแนวทางใน         การจัดการความปลอดภัยของพนักงานประจำเรือ กลุ่มตัวอย่างที่ศึกษาคือพนักงานประจำเรือ ตำแหน่ง ต้นเรือ สรั่งเรือ นายท้าย กลาสี ต้นกล รองต้นกล สรั่งกล ช่างยนต์ จำนวน 60 คน            จากประชากรทั้งหมด 168 คน  ใช้วิธีการเลือกการเลือกกลุ่มตัวอย่างแบบบังเอิญ (Accidental Sampling) เครื่องมือที่ใช้คือแบบสอบถาม การประมวลข้อมูลใช้สถิติเชิงพรรณนา ในการบรรยายลักษณะกลุ่มตัวอย่าง ได้แก่ ข้อมูลทั่วไปของกลุ่มตัวอย่าง โดยใช้การหาค่าร้อยละ ค่าเฉลี่ย และ           ค่าเบี่ยงเบนมาตรฐาน ผลการวิจัยพบว่า การจัดการด้านความปลอดภัยในการทำงานอยู่ในระดับ        ปานกลาง โดยองค์ประกอบด้านการปฏิบัติตามกฎระเบียบความปลอดภัย ประกอบด้วยการใช้เครื่องมือ อุปกรณ์ที่ถูกต้อง เหมาะสม การใช้อุปกรณ์คุ้มครองอันตรายส่วนบุคคล  สภาพความพร้อมของบุคคลขณะปฏิบัติงาน การให้ความสำคัญกับระเบียบความปลอดภัย การมีส่วนร่วมของคนงาน การป้องกันอันตราย การดำเนินการตรวจสอบความปลอดภัย และการดำเนินการสอบสวน          การบาดเจ็บ การเจ็บป่วย โรคและอุบัติการณ์จากการทำงาน การทดสอบความสัมพันธ์ระหว่าง             ตัวแปรพบว่า คุณลักษณะทั่วไปของกลุ่มตัวอย่าง เช่น อายุ ระยะเวลาทำงาน ตำแหน่ง และประสบการณ์การเกิดอุบัติเหตุ มีผลต่อการปฏิบัติตามระเบียบความปลอดภัยของพนักงาน จากการศึกษาผู้วิจัยเสนอให้บริษัทให้ความรู้ด้านความปลอดภัยแก่พนักงานทุกตำแหน่งและทุกกลุ่มอายุ และให้พนักงานมีส่วนร่วมในการสอบสวนการเกิดอุบัติเหตุเพื่อทราบสาเหตุของการเกิดอุบัติเหตุ นำไปสู่การป้องกันการเกิดอุบัติเหตุซ้ำ
DOI: 10.14457/tu.the.2016.1535
title: การเปลี่ยนแปลงบทบาทขององค์การแรงงานระหว่างประเทศจากผลกระทบของโลกาภิวัตน์

description: การศึกษาเรื่อง “การเปลี่ยนแปลงบทบาทขององค์การแรงงานระหว่างประเทศจากผลกระทบของโลกาภิวัตน์” มีวัตถุประสงค์เพื่อทำความเข้าใจบริบททางประวัติศาสตร์ที่มีผลต่อ     การปรับตัวขององค์การแรงงานระหว่างประเทศ เป็นการวิจัยเอกสารเพื่อตอบคำถามถึงผลกระทบของโลกาภิวัตน์ที่ทำให้มีการเปลี่ยนแปลงบทบาทขององค์การแรงงานระหว่างประเทศผลการศึกษาพบว่า เมื่อสงครามเย็นยุติลง องค์การแรงงานระหว่างประเทศนำเสนอให้โลกาภิวัตน์เป็นวาระสำคัญในที่ประชุมใหญ่แรงงานระหว่างประเทศ ปี ค.ศ. 1994 และแสดงความชอบธรรมของสถาบันในระบบเศรษฐกิจโลกด้วยปฏิญญาว่าด้วยหลักปฏิบัติพื้นฐานและสิทธิการทำงานในปี ค.ศ. 1998         การนำเสนอวาระงานที่มีคุณค่าในปี ค.ศ. 1999 จึงมีความสำคัญต่อการขับเคลื่อนองค์การแรงงานระหว่างประเทศอย่างเป็นระบบส่งผลให้องค์การแรงงานระหว่างประเทศยกระดับเป็นตัวแสดงหลักในระบบพหุภาคี และวาระงานที่มีคุณค่ากลายเป็นเป้าหมายระดับโลกในเป้าหมายของการพัฒนาที่ยั่งยืนทั้งยังมีการปฏิรูปเชิงสถาบันด้วยการบรรจุงานที่มีคุณค่าในปฏิญญาว่าด้วยความยุติธรรมทางสังคมเพื่อโลกาภิวัตน์ที่เป็นธรรมในปี ค.ศ. 2008 และจัดทำข้อตกลงเรื่องงานของโลกเพื่อร่วมแก้ไขวิกฤตการณ์การเงินโลก อย่างไรก็ตามการเปลี่ยนแปลงบทบาทขององค์การแรงงานระหว่างประเทศและงานที่มีคุณค่าอาจจะเกิดขึ้นในวาระครบรอบหนึ่งศตวรรษปี ค.ศ. 2019
DOI: 10.14457/tu.the.2016.1536
title: ความคาดหวังต่อบรรยากาศองค์การของบุคลากรสำนักงานวิทยาศาสตร์และเทคโนโลยีชั้นสูง มหาวิทยาลัยธรรมศาสตร์

description: งานวิจัยนี้เป็นการศึกษาความคาดหวังต่อบรรยากาศองค์การของบุคลากรสำนักงานวิทยาศาสตร์และเทคโนโลยีชั้นสูง มหาวิทยาลัยธรรมศาสตร์  โดยทำการศึกษาบุคลากรสังกัดสำนักงาน จำนวน 5 ส่วนงานที่มีการยุบรวมโครงสร้างหน่วยงานภายในมหาวิทยาลัยธรรมศาสตร์ จำนวน 60 คน ในระดับความคาดหวังและปัจจัยที่มีผลต่อความคาดหวังต่อบรรยากาศองค์การของบุคลากรสำนักงานวิทยาศาสตร์และเทคโนโลยีชั้นสูง มหาวิทยาลัยธรรมศาสตร์  โดยใช้แบบสอบถามเป็นเครื่องมือวิจัย ผลการศึกษา พบว่า ระดับความคาดหวังต่อบรรยากาศองค์การของบุคลากรสำนักงานวิทยาศาสตร์และเทคโนโลยีชั้นสูง ในด้านโครงสร้างการปฏิบัติงานอยู่ในระดับมาก              การตัดสินใจในการปฏิบัติงานและการมีส่วนร่วมในการตัดสินใจ  ความมีอิสระและความยืดหยุ่นในการปฏิบัติงาน  การยอมรับผลงานและรางวัล  การสนับสนุนการฝึกอบรมและพัฒนา และ               ความอบอุ่นและการสนับสนุนการปฏิบัติงาน  อยู่ในระดับปานกลาง ผลการวิเคราะห์การเปรียบเทียบปัจจัยที่มีผลต่อความคาดหวังต่อบรรยากาศองค์การของบุคลากรสำนักงานวิทยาศาสตร์และเทคโนโลยีชั้นสูง  พบว่า ประสบการณ์และหน่วยงานที่สังกัด และระดับความเชี่ยวชาญ มี                ความแตกต่างกัน และด้าน อื่น ๆ  ไม่แตกต่าง  ผลการศึกษามีข้อเสนอแนะว่า หน่วยงานที่มี                การเปลี่ยนแปลงโครงสร้าง ควรมีการศึกษาโครงสร้าง และการจัดบุคลากรตามโครงสร้างที่               ความเหมาะสม รวมไปถึงสร้างบรรยากาศการทำงานที่ดีอันจะส่งผลต่อระดับความคาดหวังต่อบรรยากาศองค์การของบุคลากรที่ดี นำไปสู่การปฏิบัติงานที่ไร้ปัญหาและมีประสิทธิภาพ
DOI: 10.14457/tu.the.2016.1538
title: เสียงสะท้อนของครอบครัวที่มีต่อการเยี่ยมบ้านของนักสังคมสงเคราะห์มูลนิธิเด็ก

description: การศึกษา “เสียงสะท้อนของครอบครัวที่มีต่อการเยี่ยมบ้านของนักสังคมสงเคราะห์มูลนิธิเด็ก” มีวัตถุประสงค์เพื่อศึกษาการรับรู้และความเข้าใจของครอบครัว รวมถึงความต้องการและความคาดหวังของครอบครอบครัวที่มีต่อการเยี่ยมบ้านของนักสังคมสงเคราะห์มูลนิธิเด็ก โดยใช้เรื่องเล่าจากเจ้าของประสบการณ์ (Narrative Approach) มาเป็นกรอบในการศึกษา และใช้แนวคิดทฤษฎีที่เกี่ยวข้องกับงานสังคมสงเคราะห์และการเยี่ยมบ้านมาเป็นกรอบในการวิเคราะห์ ในการศึกษาครั้งนี้ ผู้ศึกษาได้ใช้วิธีการวิจัยเชิงคุณภาพ โดยการเก็บข้อมูลจากเอกสาร การสัมภาษณ์แบบลุ่มลึก และการสังเกตอย่างมีส่วนร่วมจากครอบครัวของเด็กที่อยู่หรือเคยอยู่ในการดูแลมูลนิธิเด็ก จำนวน 6 ครอบครัว โดยแบ่งออกเป็น 3 โครงการ คือ โครงการบ้านทานตะวัน 2 ครอบครัว โครงการโรงเรียนอนุบาลหมู่บ้านเด็ก สานรัก 2 ครอบครัว และโครงการโรงเรียนหมู่บ้านเด็ก 2 ครอบครัว ทั้งนี้ ผู้ศึกษาได้คำนึงถึงความละเอียดอ่อนของจริยธรรมและจรรยาบรรณของการวิจัยตลอดการศึกษาในครั้งนี้ผลการศึกษา พบว่า ผู้ร่วมวิจัยได้รับรู้ถึงความหมายของการเยี่ยมบ้านในมุมมองที่สอดคล้องกับประสบการณ์ที่ผู้ร่วมวิจัยแต่ละท่านเคยผ่านมา ซึ่งการให้ความหมายนี้ได้สะท้อนให้เห็นถึงการปฏิบัติงานของนักสังคมสงเคราะห์ในระหว่างการเยี่ยมบ้าน ที่สามารถแบ่งนักสังคมสงเคราะห์ออกเป็น 2 กลุ่ม โดยกลุ่มแรกคือ กลุ่มของนักสังคมสงเคราะห์ที่มีทักษะในการเยี่ยมบ้าน จึงทำให้การเยี่ยมบ้านดำเนินไปได้อย่างราบรื่น และได้รับความร่วมมือจากผู้ร่วมวิจัย อีกทั้งยังไม่ก่อให้เกิดกระทบกระเทือนต่อจิตใจของผู้ร่วมวิจัย ในขณะที่อีกกลุ่มคือ กลุ่มของนักสังคมสงเคราะห์ที่ควรได้รับการพัฒนาทักษะการเยี่ยมบ้าน เนื่องจากนักสังคมสงเคราะห์ยังขาดการดำเนินงานในหลายเรื่อง จึงทำให้นักสังคมสงเคราะห์ได้รับทราบข้อมูลที่เป็นประโยชน์ต่อการดำเนินงานไม่มากนัก อีกทั้งยังส่งผลให้ผู้ร่วมวิจัยเกิดความรู้สึกในทิศทางที่ไม่ดี และไม่ให้ความร่วมมือในการดำเนินงานต่าง ๆ รวมทั้งยังก่อให้ผลกระทบที่อาจเป็นการเพิ่มปัญหาให้กับผู้ร่วมวิจัยมากขึ้นด้วย นอกจากนี้ ผู้ร่วมวิจัยยังคาดหวังให้นักสังคมสงเคราะห์เคร่งครัดในการดำเนินงานบางประการตามขั้นตอนการเยี่ยมบ้าน เพื่อให้ผู้ร่วมวิจัยได้รับการตอบสนองต่อความต้องการเหล่านั้นในส่วนของข้อเสนอแนะ ผู้ศึกษาได้เน้นให้ความสำคัญกับการพัฒนาความรู้และทักษะในการปฏิบัติงานของนักสังคมสงเคราะห์ รวมไปถึงการลดปัจจัยที่จะทำให้เด็กและครอบครัวได้รับความเสียหายจากการปฏิบัติงานของนักสังคมสงเคราะห์อีกด้วย
DOI: 10.5281/zenodo.1325765
title: Powertac 2018-07 Finals Game 271

description: Log and boot files of game 271
DOI: 10.5281/zenodo.1325767
title: Powertac 2018-07 Finals Game 272

description: Log and boot files of game 272
DOI: 10.5281/zenodo.1325768
title: Powertac 2018-07 Finals Game 273

description: Log and boot files of game 273
DOI: 10.5281/zenodo.1325769
title: Powertac 2018-07 Finals Game 273

description: Log and boot files of game 273
DOI: 10.5281/zenodo.1325770
title: Powertac 2018-07 Finals Game 274

description: Log and boot files of game 274
DOI: 10.5281/zenodo.1325771
title: Powertac 2018-07 Finals Game 274

description: Log and boot files of game 274
DOI: 10.5281/zenodo.1325772
title: Powertac 2018-07 Finals Game 275

description: Log and boot files of game 275
DOI: 10.5281/zenodo.1325773
title: Powertac 2018-07 Finals Game 275

description: Log and boot files of game 275
DOI: 10.5281/zenodo.1325775
title: Powertac 2018-07 Finals Game 276

description: Log and boot files of game 276
DOI: 10.14457/tu.the.2016.1540
title: การวางแผนการดำเนินชีวิตของหญิงวัยรุ่นที่ตั้งครรภ์ไม่พึงประสงค์

description: การศึกษาเรื่อง “การวางแผนการดำเนินชีวิตของหญิงวัยรุ่นที่ตั้งครรภ์ไม่พึงประสงค์”มีวัตถุประสงค์ เพื่อศึกษาการวางแผนการดำเนินชีวิตของหญิงวัยรุ่นที่ตั้งครรภ์ไม่พึงประสงค์ การศึกษาวิจัยในครั้งนี้เป็นการวิจัยเชิงคุณภาพ ผู้มีส่วนร่วมในการวิจัย คือ หญิงวัยรุ่นที่ตั้งครรภ์ไม่พึงประสงค์ ซึ่งเป็นผู้ใช้บริการของสหทัยมูลนิธิ มีอายุระหว่าง  19-25 ปี และอยู่ในระหว่างตั้งครรภ์หรือคลอดบุตรมาเป็นระยะเวลาไม่มากกว่า 1 ปี จำนวน 5 ราย คัดเลือกผู้มีส่วนร่วมในการวิจัย โดยพิจารณาจากความเป็นไปได้ รวมถึงความพร้อมขององค์กรและผู้ให้ข้อมูลในการเข้าร่วมการศึกษาครั้งนี้อย่างเต็มใจ ผู้วิจัยใช้วิธีการการศึกษาแบบเจาะจง (Purposive Random Sampling) เพื่อให้ได้ประชากรที่ตรงตามวัตถุประสงค์ของการวิจัยมากที่สุด รวบรวมข้อมูลด้วยวิธีการสัมภาษณ์เชิงลึกรายบุคคล และใช้แนวคำถามเป็นแนวทางในการสัมภาษณ์ วิเคราะห์ข้อมูลโดยการวิเคราะห์เนื้อหา ผลจากการศึกษา พบว่า มารดาวัยรุ่นมีการวางแผนเลี้ยงดูบุตรตั้งแต่ตั้งครรภ์ โดยการค้นหาข้อมูลจากสื่อออนไลน์และสอบถามจากผู้ที่มีประสบการณ์ในการดูแลเด็ก รวมถึงมีการวางแผนคุมกำเนิด เพื่อป้องกันการตั้งครรภ์ซ้ำ ทั้งนี้การวางแผนด้านการศึกษา พบว่ามารดาวัยรุ่นทุกรายมีการวางแผนกลับไปศึกษาต่อทั้งในระบบและนอกระบบ โดยมีเป้าหมายเพื่อนำวุฒิการศึกษาไปเพิ่มโอกาสในการประกอบอาชีพ แต่มีมารดาวัยรุ่นเพียงรายเดียวที่สามารถทำตามแผนที่วางไว้ได้ เนื่องจากมารดาวัยรุ่นรายอื่นต้องเลี้ยงดูบุตรด้วยตนเอง และขาดทุนทรัพย์ในการกลับไปศึกษาต่อ สำหรับด้านสังคมสัมพันธ์ พบว่ามารดาวัยรุ่นพยายามแก้ไขปัญหาความสัมพันธ์ระหว่างตนเองและครอบครัว โดยเลือกใช้บริการหน่วยงานที่ให้ความช่วยเหลือหญิงที่ตั้งครรภ์ไม่พึงประสงค์ และพยายามปรับเปลี่ยนพฤติกรรมของตนเองให้ดีขึ้น รวมถึงเลือกติดต่อกับกลุ่มเพื่อนผ่านเครือข่ายสังคมออนไลน์ เพื่อรักษาความสัมพันธ์ระหว่างตนเองและกลุ่มเพื่อนไว้ นอกจากนี้มารดาวัยรุ่นยังได้มีการวางแผนจัดการค่าใช้จ่ายของตนเอง และมีการออมเงินเพื่ออนาคตของบุตรและเพื่อใช้ในยามฉุกเฉินด้วย ทั้งนี้ผลการศึกษายังพบว่า มารดาวัยรุ่นต้องการบริการใน 2 รูปแบบ รูปแบบแรก คือบริการที่มารดาวัยรุ่นและหญิงที่ตั้งครรภ์ทุกคนควรได้รับอย่างทั่วถึง เช่น บริการเรื่องการฝากครรภ์  และบริการการคุมกำเนิด รูปแบบที่ 2 คือ บริการลักษณะเฉพาะสำหรับมารดาวัยรุ่น เช่น บริการให้การปรึกษาแนะนำเรื่องการดูแลบุตร และบริการรับฝากเลี้ยงเด็กในเวลากลางวัน ผลการวิจัยนี้ เสนอแนะให้หน่วยงานที่ทำงานด้านให้ความช่วยเหลือมารดาวัยรุ่น ควรเพิ่มบริการให้ความรู้เกี่ยวกับการดูแลบุตรและการคุมกำเนิดเพื่อให้มารดาวัยรุ่นได้วางแผนป้องกันการตั้งครรภ์ซ้ำ รวมถึงควรมีการสนับสนุนค่าใช้จ่ายในการคุมกำเนิด สำหรับมารดาวัยรุ่นที่ต้องการคุมกำเนิดในระยะยาวแต่มีปัญหาด้านเศรษฐกิจด้วย ในขณะเดียวกันหน่วยงานควรเพิ่มบริการด้านทุนการศึกษา เพื่อส่งเสริมและสนับสนุนให้มารดาวัยรุ่นสามารถกลับไปศึกษาต่อทั้งในระบบและนอกระบบการศึกษาได้ ที่สำคัญควรเพิ่มบริการรับฝากเลี้ยงบุตรของมารดาวัยรุ่นในเวลากลางวัน เพื่อช่วยให้มารดาวัยรุ่นที่ต้องเลี้ยงดูบุตรตามลำพังได้กลับไปศึกษาต่อ หรือไปประกอบอาชีพเพื่อหารายได้มาใช้จ่ายภายในครอบครัวของตนเองได้
DOI: 10.14457/tu.the.2016.1541
title: การดูแลสุขภาพตนเองของพระสงฆ์ในเขตดุสิต กรุงเทพมหานคร

description: การศึกษาเรื่อง “การดูแลสุขภาพตนเองของพระสงฆ์ในเขตดุสิต กรุงเทพมหานคร”มีวัตถุประสงค์ เพื่อศึกษาความรู้ ทัศนคติและพฤติกรรมการดูแลสุขภาพตนเองของพระสงฆ์ในเขตดุสิต กรุงเทพมหานคร จำนวน 253 รูป 16 วัด เป็นการศึกษาเชิงปริมาณ (Quantitative Research) ใช้วิธีการวิจัยเชิงสำรวจ (Survey Research) ใช้แบบสอบถามเป็นเครื่องมือในการเก็บข้อมูล ประมวลผลการศึกษาโดยโปรแกรมสำเร็จรูปทางสถิติเพื่อทำการวิจัยทางสังคมศาสตร์ สถิติที่ใช้ในวิเคราะห์ข้อมูล คือ ค่าความถี่ ค่าร้อยละ ค่าเฉลี่ย ค่าเบี่ยงเบนมาตรฐานและ ค่าสถิติทดสอบ Chi-Square, t-test, F-test กำหนดค่านัยสำคัญทางสถิติที่ระดับ 0.05 ประเด็นที่น่าสนใจจากผลการศึกษาดังนี้ผลการศึกษา พบว่า กลุ่มตัวอย่าง มีอายุเฉลี่ย 41 ปี พรรษาเฉลี่ย 14 พรรษา ส่วนมาก เป็นพระลูกวัด ได้นักธรรม ไม่ได้เปรียญธรรม จบปริญญาตรี ไม่มีโรคประจำตัว สำหรับกลุ่มตัวอย่าง ร้อยละ 49.2 มีโรคประจำตัวนั้น 3 รำดับโรคที่อาพาธมากที่สุด คือ ไขมันในเลือดสูง ความดันโลหิตสูง เบาหวาน ส่วนมาก ตรวจสุขภาพรอบ 1 ปีและเคยเข้ารับการอบรมการดูแลสุขภาพ กรณีเคยเข้ารับการอบรมการดูแลสุขภาพ เรื่องที่สำคัญๆ ได้แก่เรื่อง สุขภาพ การดูแลรักษา สุขภาพเบื้องต้น/ทั่วไป ส่วนกรณีไม่เคยเข้ารับการอบรม สาเหตุที่ไม่เคยอบรมการดูแลสุขภาพ ระบุว่าไม่มีเวลา/ไม่มีเวลาไปอบรม ไม่มีหน่วยงานเข้า ไม่ทราบสถานที่อบรมความรู้ด้านการดูแลสุขภาพตนเองของพระสงฆ์ พบว่า กลุ่มตัวอย่าง ร้อยละ 67.8 มีความรู้ด้านการดูแลสุขภาพตนเองอยู่ในระดับน้อยสุด 2 ด้าน คือ ด้านการรักษาพยาบาลตนเองและการตรวจสุขภาพประจำปี และด้านการขับถ่าย ส่วนมาก ร้อยละ 80.00 ขึ้นไป มีความรู้ด้านการดูแลสุขภาพตนเองของพระสงฆ์อยู่ในระดับมาก คือ ด้านการบริโภคอาหาร เครื่องดื่มและการสูบบุหรี่ ด้านการออกกำลังกายและการหลับนอน และด้านการอนามัยสิ่งแวดล้อม ส่วนทัศนคติต่อการดูแลสุขภาพตนเองของพระสงฆ์ พบว่า กลุ่มตัวอย่างมีทัศนคติต่อการดูแลสุขภาพตนเองของพระสงฆ์อยู่ในระดับมากที่สุด คือ ด้านความสำคัญในการดูแลสุขภาพ และด้านการมีสุขภาพที่ดี ส่วนพฤติกรรมการดูแลสุขภาพตนเองของพระสงฆ์ พบว่า กลุ่มตัวอย่าง มีพฤติกรรมการดูแลสุขภาพตนเองอยู่ในระดับมาก 2 ด้าน คือ ด้านการขับถ่าย และด้านการอนามัยสิ่งแวดล้อม ผลการเปรียบเทียบความแตกต่างระหว่างตัวแปร โดยภาพรวม พบว่า ไม่มีความแตกระหว่างอายุ พรรษา ตำแหน่ง การศึกษาทางธรรม การศึกษาทางโลก ยกเว้น โรคประจำตัว ประวัติการตรวจสุขภาพรอบ 1 ปี ยกเว้น การเคยอบรมการดูแลสุขภาพ แนวทางในการดูแลและส่งเสริมสุขภาพพระสงฆ์ ได้แก่ พระสงฆ์ควรให้ความสำคัญในการศึกษาหาความรู้ด้วยตนเอง ออกกำลังกายอย่างสม่ำเสมอ และตรวจสุขภาพเป็นประจำ สำหรับผู้บริหารวัดควรปรึกษาหารือ ประชุม ทำกิจกรรม กับพระสงฆ์ภายในวัด โดยเฉพาะการอบรมให้ความรู้ สร้างวัดต้นแบบการดูแลสุขภาพ ตลอดถึง สวัสดิการการรักษาพยาบาล สำหรับหน่วยงานที่เกี่ยวข้อง ควรลงพื้นที่ตรวจสุขภาพแก่พระสงฆ์ ทุก ๆ ปี จัดโครงการอบรมความรู้เรื่องการดูแลสุขภาพ จัดทำคู่มือการดูแลสุขภาพพระสงฆ์ตั้งศูนย์สุขภาพบริการสร้างวัดต้นแบบการส่งเสริมสุขภาพทุกระดับการปกครอง
DOI: 10.14457/tu.the.2016.1542
title: ความต้องการเป็นสมาชิกกองทุนการออมแห่งชาติของผู้ประกอบอาชีพขับรถจักรยานยนต์รับจ้างบริเวณมหาวิทยาลัยธรรมศาสตร์ ศูนย์รังสิต

description: การศึกษาเรื่อง “ความต้องการเป็นสมาชิกกองทุนการออมแห่งชาติของผู้ประกอบอาชีพขับรถจักรยานยนต์รับจ้าง บริเวณมหาวิทยาลัยธรรมศาสตร์ ศูนย์รังสิต” มีวัตถุประสงค์เพื่อศึกษาความรู้ ความเข้าใจเกี่ยวกับกองทุนการออมแห่งชาติ ในด้านความหมายของกองทุนการออมแห่งชาติ ด้านการมีสิทธิในการเป็นสมาชิก ด้านการจ่ายเงินสะสมเข้ากองทุน ด้านสิทธิการได้รับเงินของสมาชิก และศึกษาความต้องการเป็นสมาชิกกองทุนการออมแห่งชาติ ของผู้ประกอบอาชีพ          ขับรถจักรยานยนต์รับจ้าง กลุ่มตัวอย่างที่ศึกษา คือ ผู้ขับรถจักรยานยนต์รับจ้างบริเวณมหาวิทยาลัยธรรมศาสตร์ ศูนย์รังสิต สถิติที่ใช้ ได้แก่ ค่าร้อยละ และค่าเฉลี่ยกลุ่มตัวอย่างส่วนใหญ่เป็นเพศชาย อายุเฉลี่ย 35-44 ปี สมรสแล้ว มีการศึกษาระดับมัธยมศึกษาตอนต้น รายได้ต่อเดือน 7,001-9,000 บาท มีภาระหนี้สินที่ต้องรับผิดชอบ รายจ่าย          ต่อเดือน 3,000-5,000 บาท มีเงินออมต่อเดือน 501-2,000 บาท โดยมีช่องทางการออมคือการเล่นแชร์ กลุ่มตัวอย่างส่วนใหญ่ไม่รู้จักกองทุนการออมแห่งชาติ และไม่ต้องการเป็นสมาชิกกองทุน               การออมแห่งชาติ เนื่องจากไม่คุ้มค่า เงินที่ได้รับจากกองทุนการออมแห่งชาติไม่มีความเพียงพอต่อ การดำเนินชีวิต อย่างไรก็ตามกลุ่มตัวอย่างส่วนใหญ่มีความสามารถในการส่งเงินสะสมเข้ากองทุน และการส่งเงินสะสมเข้ากองทุนไม่ส่งผลกระทบต่อรายได้ กลุ่มตัวอย่างส่วนใหญ่รับรู้ข่าวสารผ่าน Facebookข้อเสนอแนะในการศึกษาครั้งนี้ คือ ควรมีการศึกษาความต้องการเป็นสมาชิกกองทุนการออมแห่งชาติของผู้ขับรถจักรยานยนต์รับจ้างกลุ่มอื่นด้วย เพื่อนำผลที่ได้มาใช้ในการเปรียบเทียบเพื่อเป็นตัวอย่างให้กับกองทุนการออมแห่งชาติในการพิจารณาประกอบการศึกษา และดำเนินการหรือปรับปรุงช่องทางให้เหมาะสมกับกลุ่มแรงงานนอกระบบ และควรศึกษาเฉพาะเจาะจงในบางประเด็น เช่น การศึกษาในเรื่องของความคุ้มค่าในการส่งเงินสะสม และการได้รับเงินบำนาญเมื่อเกษียณอายุ เพื่อให้กองทุนการออมแห่งชาติครอบคลุมแรงงานกลุ่มนี้มากยิ่งขึ้น  และควรมีการศึกษาข้อมูลเกี่ยวกับแรงงานนอกระบบกลุ่มอื่น ๆ ด้วย
DOI: 10.14457/tu.the.2016.1543
title: ปัญหาอาชีวอนามัยและความปลอดภัยในการทำงานของพนักงานรักษาความปลอดภัยที่ทำงานในศูนย์การค้า A

description: การศึกษาเรื่อง “ปัญหาอาชีวอนามัยและความปลอดภัยในการทำงานของพนักงานรักษาความปลอดภัยที่ทำงานในศูนย์การค้า A” มีวัตถุประสงค์เพื่อศึกษาสภาพการทำงาน ปัญหาด้านอาชีวอนามัยและความปลอดภัยในการทำงาน และแนวทางการป้องกันและแก้ไขปัญหาของพนักงานรักษาความปลอดภัยที่ทำงานในศูนย์การค้า A กลุ่มตัวอย่างที่ใช้ในการศึกษา คือ พนักงานรักษาความปลอดภัยจากบริษัทรักษาความปลอดภัยเอกชนแห่งหนึ่ง ที่ทำงานในศูนย์การค้า A (เฉพาะกะกลางวัน) จำนวน 60 คน โดยใช้แบบสอบถามเป็นเครื่องมือในการเก็บรวบรวมข้อมูล และวิเคราะห์ข้อมูลด้วยโปรแกรมสำเร็จรูปสำหรับงานวิจัยทางสังคมศาสตร์ (SPSS) สถิติที่ใช้ในการวิเคราะห์ ได้แก่ ค่าร้อยละ ค่าเฉลี่ย ค่าเบี่ยงเบนมาตรฐาน และวิเคราะห์เปรียบเทียบความสัมพันธ์ระหว่างตัวแปรโดยใช้สถิติ Independent Samples t-Test และสถิติ One-Way ANOVA กำหนดระดับนัยสำคัญทางสถิติที่ 0.05 สรุปผลการศึกษาได้ ดังนี้พนักงานส่วนใหญ่เป็นเพศชาย มีอายุ 21-30 ปี มีรายได้ 13,000 บาทขึ้นไป ส่วนมากมีจำนวนสมาชิกในครอบครัวที่อยู่ในความอุปการะ 3-4 คน จบการศึกษาระดับมัธยมศึกษา มีอายุงานน้อยกว่า 1 ปี อันตรายจากการทำงานที่ประสบมากที่สุด คือ อุบัติเหตุเพลิงไหม้ในจุดที่ทำงาน และรองลงมา คือ ลื่นล้ม/หกล้ม และอาการผิดปกติในการทำงานที่เกิดขึ้นกับพนักงานเป็นจำนวน         มากที่สุด มี 2 อาการ ได้แก่ ปวดตามส่วนต่าง ๆ ของร่างกาย เช่น ปวดขา ปวดแขน ปวดไหล่        ปวดหลัง ขณะทำงานหรือหลังจากทำงาน และอาการเป็นหวัด/ไอ/จาม ขณะทำงานหรือหลังจากทำงาน รองลงมา คือ รู้สึกเหนื่อยล้า/อ่อนเพลีย/ไม่มีแรง ขณะทำงานหรือหลังจากทำงาน           ส่วนแนวทางการป้องกันและแก้ไขปัญหาอาชีวอนามัยและความปลอดภัยในการทำงาน ซึ่งพนักงานทุกคนระบุว่านายจ้างจัดทำเพื่อป้องกันความเสี่ยงในการทำงานและแก้ปัญหาที่เคยเกิดขึ้น คือ            การอบรมให้ความรู้พนักงานเรื่องความปลอดภัยในการทำงานก่อนเริ่มงาน การอบรมให้ความรู้พนักงานเรื่องการปฐมพยาบาล การอบรมให้ความรู้พนักงานเรื่องการดับเพลิงเบื้องต้น และมาตรการที่พนักงานทุกคนระบุว่าผู้ว่าจ้างจัดทำเพื่อป้องกันความเสี่ยงในการทำงานและแก้ปัญหาที่เคยเกิดขึ้น คือ มีอุปกรณ์ดับเพลิงในพื้นที่ทำงาน มีการกำหนดพื้นที่สูบบุหรี่ ทุกบันไดขึ้น-ลง มีราวจับ และมีแผนการอพยพหนีไฟ ส่วนผลการศึกษาความสัมพันธ์ระหว่างตัวแปร พบว่า เพศ กลุ่มอายุ           กลุ่มรายได้ ระดับการศึกษา อายุงาน และมีจำนวนสมาชิกในครอบครัวที่อยู่ในความอุปการะ              ไม่มีความสัมพันธ์กับการประสบอุบัติเหตุจากการทำงาน และอาการผิดปกติในการทำงานข้อเสนอแนะสำหรับนายจ้างและผู้ว่าจ้าง จากการศึกษาครั้งนี้ คือ 1) ควรจัดอบรมให้ความรู้เรื่องอาชีวอนามัยและความปลอดภัยในการทำงานให้พนักงานรักษาความปลอดภัยทุกคนทุกเดือน 2) ควรมีการจัดสาระหัวข้อเรื่องเกี่ยวกับอาชีวอนามัยและความปลอดภัยในการทำงานเสริมให้ผู้จัดการหน่วยงาน มาพูดคุยขณะรวมแถวก่อนเข้าทำงานในทุก ๆ วัน 3) การจัดเวลาพักที่เหมาะสมสำหรับลักษณะงานที่ต้องยืนนาน ๆ เพื่อช่วยลดการเกิดอาการปวดตามส่วน         ต่าง ๆ ของร่างกาย ขณะทำงานหรือหลังจากทำงาน ควรมีการปรับเวลาพัก จากการพักครั้งละ 30 นาที 2 ครั้งต่อวัน เป็นการพักครั้งละ 15 นาที 2 ครั้ง และพัก 30 นาที 1 ครั้ง ต่อวัน จะทำให้พนักงานมีเวลาพักการใช้กล้ามเนื้อได้บ่อยครั้งขึ้น
DOI: 10.14457/tu.the.2016.1544
title: ความก้าวหน้าและความมั่นคงในการทำงานของลูกจ้างชั่วคราวในหน่วยงานองค์การมหาชน

description: การศึกษาเรื่องนี้ มีวัตถุประสงค์เพื่อศึกษาความคิดเห็นต่อความก้าวหน้าและความมั่นคงในการทำงานและปัจจัยที่เกี่ยวข้อง การศึกษาสำรวจข้อมูลจากลูกจ้างชั่วคราวในหน่วยงานองค์การมหาชน จำนวน 60 คน กลุ่มตัวอย่างเป็นเพศหญิงมากกว่าเพศชาย อายุเฉลี่ยส่วนใหญ่อยู่ระหว่าง 20-25 ปี สถานภาพโสด สำเร็จการศึกษาในระดับปริญญาตรี สาขาคอมพิวเตอร์ธุรกิจ และมีอายุงาน 1-3 ปีการศึกษาพบว่าความคิดเห็น ด้านค่าตอบแทน ด้านผลการประเมิน และด้านเงื่อนไขสัญญาจ้าง อยู่ในระดับปานกลาง ส่วนด้านความคาดหวัง อยู่ในระดับมาก ปัจจัยบุคคล และลักษณะงานที่มีความสัมพันธ์กับความก้าวหน้าและความมั่นคงในการทำงาน รวมถึงความคาดหวัง ได้แก่ เพศ อายุ ระดับการศึกษา สถานภาพการสมรส อายุการทำงาน ประเภทค่าจ้าง และระยะเวลาสัญญาจ้าง ลูกจ้างชั่วคราวที่มีความแตกต่างกันในด้านเพศ ด้านสถานภาพสมรส มีความคิดเห็นต่อความก้าวหน้าและความมั่นคงในการทำงานแตกต่างกันในทุก ๆ เรื่อง ขณะที่ลูกจ้างชั่วคราวที่มีความแตกต่างกันในด้านอายุ มีความคิดเห็นต่อความคาดหวังแตกต่างกันในทุก ๆ เรื่องเช่นเดียวกันจากการศึกษาครั้งนี้ ผู้ศึกษาได้เสนอให้องค์การมหาชน จัดระบบการส่งเสริมความก้าวหน้าและความมั่นคงในการทำงานให้กับลูกจ้างชั่วคราว โดยกำหนดเป็นนโยบายและระเบียบการปฏิบัติงานเพื่อการนี้อย่างชัดเจน ลูกจ้างชั่วคราวควรมีส่วนร่วมและสามารถเข้าถึงระบบดังกล่าวได้โดยง่าย การจัดการระบบต้องเป็นธรรม ในส่วนของลูกจ้างชั่วคราวนั้น ควรมีศึกษานโยบาย ระเบียบการปฏิบัติงาน และมีส่วนร่วมในการแสดงความคิดเห็นเพื่อปรับปรุงระบบและนโยบายดังกล่าว รวมถึงการพัฒนาตนเองอย่างสม่ำเสมอเพื่อเพิ่มโอกาสความก้าวหน้าในการทำงาน
DOI: 10.14457/tu.the.2016.1545
title: การดำรงชีวิตของแรงงานข้ามชาติสัญชาติพม่า

description: การวิจัยนี้มีวัตถุประสงค์เพื่อ ศึกษาลักษณะส่วนบุคคล สภาพการทำงาน และ       แบบแผนการใช้ชีวิตของแรงงานสัญชาติพม่าในพื้นที่บริเวณ อำเภอคลองหลวง จังหวัดปทุมธานี          กลุ่มตัวอย่างที่ใช้ในการทำวิจัยครั้งนี้ คือ แรงงานสัญชาติพม่า ในพื้นที่บริเวณอำเภอคลองหลวง จังหวัดปทุมธานี จำนวน 60 คน เครื่องมือที่ใช้ในการวิจัย คือ แบบสอบถาม โดยมีการแปลเป็นภาษาพม่าแนบคู่กับชุดแบบสอบถามภาษาไทย โดยแบ่งเป็น 3 ตอน คือ ตอนที่ 1 แบบสอบถามเกี่ยวกับปัจจัยส่วนบุคคล ตอนที่ 2 แบบสอบถามเกี่ยวกับสภาพการทำงานตอนที่ 3 แบบสอบถามเกี่ยวกับแบบแผนการใช้ชีวิตและในส่วนของการวิเคราะห์ข้อมูลผู้วิจัยได้จากการเก็บแบบสอบถามมาวิเคราะห์ข้อมูลทางสถิติโดยใช้โปรแกรม SPSS โดยวิเคราะห์การแจกแจงความถี่และร้อยละ และนำผลที่ได้มาอธิบายความสัมพันธ์ผลการศึกษา พบว่า ในด้านลักษณะส่วนบุคคลแรงงานต่างด้าวสัญชาติพม่า ที่อาศัยบริเวณอำเภอคลองหลวงจังหวัดปทุมธานี จำนวนทั้งสิ้น 60 คน โดยแบ่งออกเป็นเพศชาย จำนวน 36 คน และเพศหญิง 24 คน พบว่าส่วนใหญ่มี อายุ 31-35 ปี ไม่ได้รับการศึกษา 20 คน ส่วนใหญ่มีสถานภาพแต่งงาน 27 คน สามารถพูดภาษาไทยได้คล่อง ส่วนใหญ่มีบุตร 3 คน มีรายได้เฉลี่ย           ต่อเดือน 7,501-9,000 บาท มีค่าใช้จ่ายเฉลี่ยต่อเดือน 3,000-5,000 บาท มีสถานะทางการเงินของครอบครัวไม่มีเงินสำหรับเก็บออม และไม่เป็นหนี้ด้านสภาพการทำงานแรงงานต่างด้าวสัญชาติพม่าที่อาศัยบริเวณอำเภอคลองหลวง จังหวัดปทุมธานี ส่วนใหญ่พักกับครอบครัว มีความปรองดอง ไม่มีความขาดแคลนด้านอาหารและสาธารณูปโภค ไม่มีโรคประจำตัว ได้รับค่าจ้างเฉลี่ยต่อวัน 301-350 บาท โดยไม่มีรายได้พิเศษ ขณะที่มีค่าใช้จ่ายต่อเดือนประมาณ 2,400-2,700 บาท กิจกรรมสันทนาการที่สำคัญ คือ การดูทีวี